Naujoji Vilņas Jaunavas Marijas katoļu baznīca

Naujoji Vilņas Jaunavas Marijas Miera Karalienes katoļu baznīca (lietuviešu: Naujosios Vilnios Švč. Mergelės Marijos Taikos Karalienės bažnyčia) ir 21. gadsimta sākumā uzcelts Romas katoļu dievnams, kas atrodas Lietuvas galvaspilsētas Viļņas austrumos, Naujoji Vilņas rajonā. Dievkalpojumi lietuviski un poliski. 1903. gadā, kad Naujoji Vilņā atradās psihiatriskā klīnika, tajā ierīkoja kapelu. 1938. gadā, kad Viļņa atradās Polijas sastāvā, kapelas vietā tika sākta baznīcas būvniecība, kura būtu nosaukta Sv. Staņislava Kostkas vārdā. Līdz ar Otrā pasaules kara sākumu, baznīcas celtniecība apstājās. Padomju okupācijas laikā ēku izmantoja kā sporta zāli, vēlāk to iznomāja vīnu ražotnei. Pēc Lietuvas neatkarības atjaunošanas baznīcas celtniecību atsāka un 2002. gadā tā tika iesvētīta. Ārējās saites Vikikrātuvē par šo tēmu ir pieejami multivides faili. Skatīt: Naujoji Vilņas Jaunavas Marijas katoļu baznīca.